[pic] | КОМИСИЯ НА ЕВРОПЕЙСКИТЕ ОБЩНОСТИ |

Брюксел, 29.9.2008 г

COM(2008) 585 окончателен

Предложение за

РЕГЛАМЕНТ НА СЪВЕТА

за изменение на Регламент (ЕО) № 40/2008 по отношение на мерките за управление, приети в Комисията по рибата тон в Индийския океан и в Регионалната организация за управление на рибарството в южната част на Тихия океан

(представена от Комисията)

ОБЯСНИТЕЛЕН МЕМОРАНДУМ

Регламент (ЕО) № 40/2008 на Съвета определя за 2008 г. възможностите за риболов и свързаните с тях условия на определени рибни запаси и групи от рибни запаси, приложими във водите на Общността и за корабите на Общността във води, които подлежат на ограничения на улова[1].

На годишните си заседания през 2006 и 2007 г. Комисията по рибата тон в Индийския океан (IOTC) прие мерки за управление и контрол относно ограниченията на риболовния капацитет на кораби, извършващи риболов на тропическа риба тон и риба меч и бял тон, които бяха въведени в законодателството на Общността с Регламент (ЕО) № 40/2008.

За да са гарантира устойчивата експлоатация на далекомигриращите видове в Индийския океан и да се вземат предвид историческите риболовни модели и активното присъствие на флота на ЕО, извършвал риболов на далекомигриращи видове в зоната на IOTC през референтните 2006 и 2007 години, следва да се определят броя на корабите на Общността, извършващи риболов на тропическа риба тон и риба меч и бял тон, съответния капацитет в брутен тонаж и разпределянето му между засегнатите държави-членки.

На третата международна среща за създаване на нова регионална организация за управление на риболова в южната част на Тихия океан (SPFO) през 2007 г. участниците приеха временни мерки с оглед регулиране на пелагичните и дънните риболовни дейности в южната част на Тихия океан, които бяха въведени в законодателството на Общността с Регламент (ЕО) № 40/2008.

В съответствие с временните мерки, приети в SPFO през 2007 г., присъствието на Общността в зоната на SPFO през 2008 г., под формата на активни кораби и съответен капацитет в брутен тонаж, следва да бъде ограничено до присъствието през 2007 г. и максималният брой кораби на Общността следва да бъде разпределен между засегнатите държави-членки.

Настоящото предложение цели да въведе необходимите изменения в Регламент (ЕО) № 40/2008.

Съветът се приканва да приеме това предложение възможно най-скоро, за да могат рибарите да планират дейността си за настоящия риболовен сезон.

Предложение за

РЕГЛАМЕНТ НА СЪВЕТА

за изменение на Регламент (ЕО) № 40/2008 по отношение на мерките за управление, приети в Комисията по рибата тон в Индийския океан и в Регионалната организация за управление на рибарството в южната част на Тихия океан

СЪВЕТЪТ НА ЕВРОПЕЙСКИЯ СЪЮЗ,

като взе предвид Договора за създаване на Европейската общност,

като взе предвид Регламент (EО) № 2371/2002 на Съвета от 20 декември 2002 г. относно опазването и устойчивата експлоатация на рибните ресурси в рамките на общата политика в областта на рибарството[2], и по-специално член 20 от него,

като взе предвид предложението на Комисията[3],

като има предвид че:

1. Регламент (ЕО) № 40/2008 на Съвета[4] определя за 2008 г. възможностите за риболов и свързаните с тях условия на определени рибни запаси и групи от рибни запаси, приложими във водите на Общността и за корабите на Общността във води, които подлежат на ограничения на улова.

2. На годишните си заседания през 2006 и 2007 г. Комисията по рибата тон в Индийския океан (IOTC) прие мерки за управление и контрол относно ограниченията на риболовния капацитет на кораби, извършващи риболов на тропическа риба тон и риба меч и бял тон, които бяха въведени в законодателството на Общността с Регламент (ЕО) № 40/2008.

3. За да са гарантира устойчивата експлоатация на далекомигриращите видове в Индийския океан и да се вземат предвид историческите риболовни модели и активното присъствие на флота на ЕО, извършвал риболов на далекомигриращи видове в зоната на IOTC през референтните 2006 и 2007 години, следва да се определят броя на корабите на Общността, извършващи риболов на тропическа риба тон и риба меч и бял тон, съответния капацитет в брутен тонаж и разпределянето му между засегнатите държави-членки.

4. На третата международна среща за създаване на нова регионална организация за управление на риболова в южната част на Тихия океан (SPFO) през май 2007 г. участниците приеха временни мерки с оглед регулиране на пелагичните и дънните риболовни дейности в южната част на Тихия океан, които бяха въведени в законодателството на Общността с Регламент (ЕО) № 40/2008.

5. В съответствие с временните мерки, приети в SPFO през 2007 г., присъствието на Общността в зоната на SPFO през 2008 г., под формата на активни кораби и съответен капацитет в брутен тонаж, следва да бъде ограничено до присъствието през 2007 г. и максималният брой кораби на Общността следва да бъде разпределен между засегнатите държави-членки.

6. Регламент (ЕО) № 40/2008 следва да бъде съответно изменен,

ПРИЕ НАСТОЯЩИЯ РЕГЛАМЕНТ:

Член 1 Изменения на Регламент (ЕО) № 40/2008

Регламент (ЕО) № 40/2008 се изменя, както следва:

(1) Член 72 се заменя със следния текст:

„Член 72

Ограничения на риболовния капацитет на корабите, осъществяващи риболов на тропическа риба тон

1. Максималният брой кораби на Общността, извършващи риболов на тропическа риба тон в зоната на IOTC, и съответният капацитет в брутен тонаж са следните:

Държава-членка | Максимален брой кораби | Капацитет (брутен тонаж) |

Испания | 22 | 61 400 |

Франция | 18 | 33 300 |

Италия | 1 | 2137 |

2. Независимо от параграф 1 държавите-членки имат право да променят броя на корабите си по вид на съоръжението, при условие че успеят да представят убедителни аргументи, че съответното изменение не води до увеличаване на риболовното усилие върху въпросните рибни запаси.

3. При предложения за прехвърляне на капацитет към техния флот държавите-членки гарантират, че корабите за прехвърляне са записани в регистъра на плавателните съдове на IOTC или в регистъра на плавателните съдове на други регионални организации за риболов на риба тон. Кораби, чиито имена присъстват в списък на извършващи ННН риболов съдове на която и да е регионална организация за управление на риболова, не могат да бъдат прехвърлени.“

(2) Член 73 се заменя със следния текст:

„Член 73

Ограничения на риболовния капацитет на корабите, извършващи риболов на риба меч или бял тон

1. Максималният брой кораби на Общността, извършващи риболов на риба меч или бял тон в зоната на IOTC, и съответният капацитет в брутен тонаж са следните:

Държава-членка | Максимален брой кораби | Капацитет (брутен тонаж) |

Испания | 27 | 11 600 |

Франция | 25 | 1940 |

Португалия | 26 | 10 100 |

Обединеното кралство | 4 | 1 400 |

2. Независимо от параграф 1 държавите-членки имат право да променят броя на корабите си по вид на съоръжението, при условие че успеят да представят на Комисията убедителни аргументи, че съответното изменение не води до увеличаване на риболовното усилие спрямо въпросните рибни запаси.

3. При предложения за прехвърляне на капацитет към техния флот държавите-членки гарантират, че корабите за прехвърляне са записани в регистъра на плавателните съдове на IOTC или в регистъра на плавателните съдове на други регионални организации за риболов на риба тон. Кораби, чиито имена присъстват в списък на извършващи ННН риболов съдове на която и да е регионална организация за управление на риболова, не могат да бъдат прехвърлени.“

(3) Член 74 се заменя със следния текст:

„Член 74

Пелагична риболовна дейност — ограничения на капацитета

1. Максималният брой кораби на Общността, извършващи риболов на пелагични запаси през 2008 г., не трябва да надхвърля 8 съда и съответният капацитет не трябва да надхвърля 63 000 брутен тонаж от общото равнище на брутния тонаж.

Максималният брой кораби на Общността е разпределен между държавите-членки по следния начин:

Държава-членка | Максимален брой кораби |

Германия | 1 |

Латвия | 1 |

Литва | 2 |

Нидерландия | 2 |

Полша | 2 |

2. Държавите-членки представят за разглеждане пред временната работна научна група на SPFO всякакви оценки на запасите и изследвания във връзка с пелагичните запаси в зоната на SPFO, и насърчават активното сътрудничество на своите научни експерти в работата на тази организация по въпросите на пелагичните видове.

3. Държавите-членки осигуряват във възможно най-голяма степен подходящо по обхват присъствие на наблюдатели на риболовните кораби под флага им с оглед на това да се осигури надзор върху пелагичните риболовни дейности в южната част на Тихия океан и да се събира релевантната научна информация.“

Член 2 Влизане в сила

Настоящият регламент влиза в сила на третия ден след публикуването му в Официален вестник на Европейския съюз .

Настоящият регламент е задължителен в своята цялост и се прилага пряко във всички държави-членки.

Съставено в Брюксел,

За Съвета

Председател

[1] ОВ L 19, 23.1.2008 г., стр. 1.

[2] ОВ L 358, 31.12.2002 г., стр. 59. Регламент, изменен с Регламент (ЕО) № 865/2007 (ОВ L 192, 24.7.2007 г., стр. 1).

[3] ОВ C, стр.

[4] ОВ L 19, 23.1.2008 г., стр. 1.